62020CO0728_INF
Rješenje Suda (sedmo vijeće) od 30. srpnja 2021. – XX i dr., članovi Uniunea Revoluţionarilor din România/Rumunjska i dr.
(predmet C-728/20)
„Tužba za naknadu štete koju su fizičke osobe podnijele protiv države članice – Tužba kojom se traži utvrđenje neaktivnosti Europskog parlamenta i Europske komisije – Zahtjev za priznavanje statusa politički progonjenih osoba – Utvrđivanje nepoštovanja prava zajamčenih nacionalnim propisima – Potpuno unutarnja situacija – Očita nenadležnost Suda”
1.
Prethodna pitanja – Nadležnost Suda – Tumačenje nacionalnog prava – Isključenost
(čl. 267. UFEU-a)
(t. 13.)
2.
Sudski postupak – Tužba koju je fizička ili pravna osoba podnijela protiv države članice s ciljem dobivanja naknade štete i priznavanja statusa politički progonjenih osoba – Nenadležnost suda Unije – Nedopuštenost
(t. 14.)
3.
Tužba zbog propusta – Fizičke ili pravne osobe – Propuštanja koja se mogu pobijati tužbom – Propust Parlamenta i Komisije da zauzmu stajalište o donošenju nacionalnog propisa kojim se sankcionira nepoštovanje prava Unije od strane određenih sudionika – Očita nedopuštenost
(čl. 265. st. 3. UFEU-a)
(t. 15.)
4.
Prethodna pitanja – Nadležnost Suda – Granice – Zahtjev za tumačenje Povelje Europske unije o temeljnim pravima – Predmet nacionalnog spora koji nema nikakvu poveznicu s pravom Unije – Očita nenadležnost Suda
(čl. 6. st. 1. UEU-a; Povelja Europske unije o temeljnim pravima, čl. 51. st. 1. i 2..; Poslovnik Suda, čl. 53. st. 2.)
(t. 16., 17.)
Izreka
1.
Sud Europske unije očito je nenadležan za odlučivanje o tužbi, u dijelu u kojem se traži nalaganje Rumunjskoj da nadoknadi štetu koju su navodno pretrpjeli XX i dr., članovi Uniunea Revoluţionarilor din România, kao i za priznavanje potonjima statusa politički progonjenih osoba u Rumunjskoj.
2.
Tužba se odbacuje kao očito nedopuštena, u dijelu u kojem je zatraženo utvrđivanje navodnog propusta Europskog parlamenta i Europske komisije.
3.
XX i dr., članovi Uniunea Revoluţionarilor din România, snose vlastite troškove.